ตอนมีอะไรกับแฟนจะป้องกันด้วยการใส่ถุงยาง ไม่ได้กินยาคุม ที่ผ่านมาประจำเดือนก้ไม่ตรง3-5วันแต่รอบนี้ 12วันแล้วที่เลือนมา อยากทราบว่าจะท้องไหมค่ะ ตอนนี้พี่เค้าแนะนำให้กินยาคุมทีเดียว7เม็ดกินทุกวันจนหมดแพง มันจะช่วยให้ประจำเดือนมาไหมค่ะขอบล่วงหน้าค่ะ
สวัสดีค่ะ การใช้ถุงยางอนามัยนั้น ไม่สามารถป้องกันการตั้งครรภ์ได้ 100% ดังนั้น หากประจำเดือนเลยกำหนดมา 12 วันแล้ว ก็ควรตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนมาช้า ก็จะเกิดจากสาเหตุอื่นๆ เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งหากตรวจไม่พบการตั้งครรภ์ ก็ควรรอประจำเดือนไปอีกซักระยะ ประจำเดือนก็จะมาในที่สุดค่ะ ไม่แนะนำให้ทานยาอะไรไปค่ะอย่างไรก็ตาม หากจะมีเพศสัมพันธ์บ่อยๆ และต้องการคุมกำเนิด ก็อาจเริ่มทานยาคุมกำเนิดไปเลยก็ได้ค่ะ โดยให้ทานวันละ 1 เม็ด ไม่ใช่วันละ 7 เม็ดค่ะ เพราะหากทานไป 7เม็ด จะได้รับผลข้างเคียงต่างๆ ได้ค่ะ และในช่วง 7 วันแรกที่เริ่มทานยา ควรงดการมีเพศสัมพันธ์ไปก่อน เพื่อรอให้ยาคุมได้เริ่มออกฤทธิ์ก่อนค่ะ